# Beszámoló

# *Csutka Boglárka, Gazdasági elnökhelyettes*

# 2013. július 05. - szeptember 20.

**Időrendi bontás:**

2013. 07. 05. – Záró küldöttgyűlés

2013. 07. 06. – Alakuló küldöttgyűlés

2013. 08. 14. – Választmányi ülés

2013. 09. 10. – Választmányi ülés

2013. 09. 11. – EHÖK elnökségi ülés

2013. 09. 17. – EHÖK Küldöttgyűlés

2013. 09. 19. – Földes gólyaavató

Az alakuló küldöttgyűlésen kerültem megválasztásra, mint a kar gazdasági

elnökhelyettese. A megválasztást követően megtörtént az átadás-átvétel folyamata az elődöm és közöttem. Megkaptam az kari honlap a postafiók valamint a hallgatói iroda számítógépeihez a szükséges jelszavakat, illetve átadásra kerültek a kulcsok is. A múlthét folyamán (2013.09.13) megkaptam az iktatáshoz szükséges felhasználó nevemet is.

A nyáron főként rutin feladatokat láttam el úgy, mint kiviteli engedélyek írása, kis raktár ellenőrzése. A két raktárhelység leltározását jövőhónap elejére tervezem a Hallgatói Alapítvány gazdaságis kisasszonyának segítségével megvalósítani. A szükséges adminisztrációs dokumentumokat szeptember hó elején kaptuk meg.

Az EHÖK-ből érkező közérdekű adatigénylés folyamán első körben Elnök úr segítségével szolgáltattunk információt előző évek szerződéseiről. Azonban ezek hiányosnak bizonyultak így múlthéten 2010 szeptemberétől 2011 decemberéig köttetett szerződések valamint teljesítési igazolásokat nyújtottunk át (küldtük el) az EHÖK titkár kisasszonyának.

Időközben átvettem Dukán András Ferenctől a teremfoglalások intézését. Így igényeitekkel, mint azt már e-mailben is jeleztem kérlek forduljatok felém bizalommal.

Az elnökségi ülésen szó volt a nyáron megrendezésre kerülő gólyatáborok elszámolásáról. Itt kiemelték a táborokban felmerülő plusz költségeket (jelentős az ÁJK gólyatáborában okozott rongálás értéke, amely majdnem eléri az egy millió forintot). A TTK által rendezett táborok közül egyedül a GyógyMatek gólyatáborban felmerült eszközigény volt az egyetlen plus költség, de ez is minimális. - Itt szeretném megemlíteni, hogy a gólyatáborok teljesítésének igazolása is megtörtént az EHÖK felé. - Az ülésen 5 igen 3 nem illetve 2 tartózkodás mellett elfogadásra került az idei ELTE sítábor megrendezésének koncepciója is. Két féltől kapott az egyetem árajánlatot: MEEX és az EFOTT rendezvényszervezőktől. Az EHÖK szeptember 17.-én tartotta rendezvényes ülését, ahol a megjelent képviselők megszavazták a MEEX által kidolgozott koncepciót. A TTK rendezvényszervező biztos hiányában nem küldött delegáltat az ülésre, azonban az Elnökségi ülésen a Kar először tartózkodott a kérdésben, majd ezek után mivel nem született döntés az első körös szavazáson nem-el szavazott a MEEX-es rendezvénnyel szemben az EFOTT-ot támogatva. A második körben 3 nem 5 igen és 1 tartózkodás mellett a MEEX fogja idén szervezni az ELTE sítáborát.

Zaránd Péter és kabinete a TTK szeptember 10.-i Választmányi ülésére elfogadta a meghívást és majdnem teljes létszámban jelen is voltak az ülésen, ahol az elnök jelölt röviden bemutatta pályázatát, elképzelését és céljait, majd a választmányi delegáltak kérdésére adott választ. A kabinet két tagja is a TTK soraiból került ki: Tóth Róza szociális alelnökként, Dukán András Ferenc, valamint igényt tartanak Tabajdi Péter informatikai tudására is. ☺

Az EHÖK Küldöttgyűlése szeptember 17.-én került megrendezésre. Aminek a legfontosabb eseménye az új elnök jelölt és kabinetének megválasztása volt, ahol a küldöttgyűlés 22 igen, 11 nem szavazattal megválasztotta Zaránd Pétert és kabinetét, akik hivatalosan október 6.-án veszik át az EHÖK vezetését. Sok sikert és eredményes munkát kívánok Nekik ez úton is!

A fogadóórám időpontja a –még- nem fix órarendemnek köszönhetően az elmúlt hétben megváltozott, de a módosítás rögtön kikerült a kari hök honlapra. Telefonon és e-mailben elérhető vagyok és minden megkeresésre a leghamarabb próbálok reagálni.

Köszönöm, hogy elolvastad a beszámolómat, bármilyen kérdéssel állok szíves rendelkezésedre!

2013. szeptember 22. Csutka Boglárka
 Gazdasági elnökhelyettes